ERDÉLY MADARAI 111 



87. MOTACILLA BOAKULA LATH. (Motaálla boarula L.) 



HAVASI- HOSSZUFARKU BARÁZDABILLEGETŐ. 



Gyakori a havasallyban és hegyi patakok mellett. Ha nem csalódom, 

 valamivel későbbre érkezik és hamarább elhagy minket, mint M. alba. Költöz- 

 ködés közben a fennebbivel egyenlő helyeken nyugszik meg, sőt a telkekre 

 is béjő néha és házfedelekre szál. A havasallyban M. albaval együtt lakik, 



88. MOTACILLA FLAVA (Motaálla flava L.) 



RÉTI, SÁRGAHASU BARÁZDABILLEGETŐ. 



Gyakori a Mezőségi tavak környékén s vizenyős réteken. 



ANTHUS. 



89. ANTHUS AQÜATIGUS (Anthus spinoletta L.) 



* HAVASI PIPISKE. 



Gyakori minden havasainkban, hol legnagyobb számmal a hegy- 

 hátakon, ha vizenyős helyek nem hiányoznak s a kopasz havason (az 

 erdőken felyül) tanyázik. Főleg sanyarú esős időben mindenfelé lehet a 

 havasban csipogó keserves hangját hallani. A völgyekben csak költözködé- 

 sekor lehet látni a folyók mellett, tavasszal Martiusban, de főleg ősszel 

 Octobernek végén s November elején. Néha Decemberben is mutatkoznak 

 egyesek. 



90. ANTHUS PRATENSIS (Anthus pratensis L.) 



* RÉTI PIPISKE. 



Nem ritka mocsáros tós helyeken. Ősszel és tavasszal a szántó- 

 földeken is megtelepedik néha. Áprilisban, néha már Mártius közepén 

 megérkezik. Octoberben, mikor elmenyen, sokkal észrevehetőbb költözése, 

 mint tavasszal, „iszt, iszt, iszt" hangja s repülése könnyen megösmerteti. 

 Legügyesebb futó minden Anthusok közt. 



91. ANTHUS ARBOREUS (Anthus triviális L.) 



* FÁI PIPISKE. 



Gyakori. Fészkelő helyül a hegyallyi erdőket s a havasi alsóbb 

 helyeket választja, hol az erdők közt és mellett tisztások vannak. Áprilisban 

 és Octoberben nagy költözése van. ÁpriHs vége felé eltűnik a völgyekből, 

 Augustusban már lejönnek egyes ifiak a szőlőkbe, gyümölcsösökbe, azután 

 mind nagyobb számmal mutatkoznak majd mindenütt, még a falusi s 

 városi kertekben is, valamint a mezőken mesei pacsirták közt. Nagyon 

 kellemes énekét Áprilisban már elkezdi és Junius vége feléig hallszatja. 

 Igen szereti mély fü közt keresgélni, hanem felrepittetve rendesen fákra 

 vagy szőlőkarókra száll. 



